Liga 1 se încheie pe teren. Program infernal pentru Dinamo: 7 meciuri în 17 zile.
Astăzi a avut loc Adunarea Generală la Liga Profesionistă de Fotbal, unde s-a decis ca sezonul să continue pe teren. Dinamo a avut mai multe meciuri amânate din cauza cazurilor de coronavirus, însă meciurile au fost reprogramate. Sezonul se va încheia cu meciul de baraj ce va avea loc pe 21 august, zi în care va începe şi sezonul 2020/2021.
Dinamo n-a scăpat de teama retrogradării. Doar 5 cluburi au votat pentru oprirea sezonului, însă decizia a fost ca totul să se decidă pe teren. Pentru "câini" va urma o perioadă infernală cu 7 meciuri într-un interval de 17 zile. Ultimul meci al sezonului va avea loc pe 21 august: e vorba de barajul între locul 6 din play-out şi locul 3 din liga a doua. În aceeaşi zi se vor disputa primele meciuri din sezonul 2020/2021.Cei de la Dinamo au primit cu furie decizia luată astăzi de Liga Profesionistă."Asta este, nu avem ce să facem, trebuie să jucăm să se termine campionatul pe teren, ce să mai… Mai e ceva de spus? Avem, n-avem (n.r.: lotul suficient de mare) trebuie să terminăm în teren. Regula pe care au pus-o televiziunuile, trebuie să jociEee, da… Am făcut o glumă (n.r.: că va intra în teren) şi toată lumea a luat-o de bună. Lucrurile sunt serioase acum şi sunt destul de complicate. Pentru noi e important să salvăm echipa asta, să jucăm, să ne pregătim cât mai bine şi vedem ce o fi", a spus Ionel Dănciulescu, team manager la Dinamo.